smcproject/ml-wiki-sentences huggingface dataset:
അഭിനേതാക്കൾ രജനീകാന്ത് - കൊച്ചടിയാൻ, രണധീരൻ (റാണ), സേനധീരൻ (സേന) ദീപിക പദുകോൺ - വന്ദന രാജകുമാരി രുക്മിണി വിജയകുമാർ - യമുന ദേവി ശോഭന - യാഘവി മഹാദേവകി രാജകുമാരി ജാക്കി ഷ്രോഫ് - രാജാ മഹേന്ദ്രൻ നാസർ - റിഷിക്കോടഗൻ ആർ. ശരത്കുമാർ - സെങ്കോടകൻ ആദി - വീര മഹേന്ദ്രൻ (Voice dubbed by [./ https://en.wikipedia.org/wiki/Magadheera Kadhir]) നാഗേഷ് - രജനീകാന്തിൻറെ അമ്മാവൻ ഷണ്മുഖരാജൻ - ദേവദേവൻ രമേഷ് ഖന്ന - നാഗേഷ് സൌന്ദര്യ രജനീകാന്ത് (Special appearance in "Engae Pogutho Vaanam") അവലംബം പുറം കണ്ണികൾ കോച്ചടൈയാൻ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Kochadaiiyaan
കെ.വി. കുമാരൻ K.V. Kumaran K.V. Kumaran
കേന്ദ്ര സാഹിത്യ അക്കാദമിയുടെ 2024-ലെ വിവർത്തനപുരസ്കാരം നേടിയ എഴുത്തുകാരനാണ് കെ.വി. കുമാരൻ .
1942 ജൂലൈ എട്ടിന് ഉദുമ ഗ്രാമത്തിലെ ഒരു കർഷക കുടുംബത്തിൽ ജനിച്ചു.
ഹിന്ദി  അധ്യാപകനായി ഒൗദ്യോഗിക ജീവിതമാരംഭിച്ചു.
ഒരു കൊല്ലം സാക്ഷരതാ ജില്ലാ കോഓഡിനേറ്ററായി സേവനമനുഷ്ഠിച്ചു.
പാലക്കുന്ന് അംബിക ഹയർസെക്കൻഡറി  സ്കൂളിൽ 15 വർഷക്കാലം പ്രിൻസിപ്പലായിരുന്നു.
ഹിന്ദി എഴുത്തുകാരൻ 
യശ്പാലിന്റെ ജീവചരിത്രത്തിൽ നിന്ന് സംഗ്രഹിച്ച ‘കൊടുങ്കാറ്റടിച്ച  നാളുകൾ’ ആണ് ആദ്യത്തെ വിവർത്തന ഗ്രന്ഥം.
അദ്ദേഹത്തിന്റെ തന്നെ 
‘എന്റെയും നിന്റെയും കഥ’, ‘കൊലക്കയറിന്റെ കുരുക്കുവരെ’, ‘ജയിൽ’ എന്നീ ഗ്രന്ഥങ്ങൾ വിവർത്തനം ചെയ്തു.
മന്മഥനാഥ ഗുപ്തയുടെ ‘ചന്ദ്രശേഖർ 
ആസാദും കൂട്ടുകാരും’  ആശാറാണി വോഹറയുടെ ‘കൊച്ചു വിപ്ളവകാരികൾ’ എന്നീ  കൃതികളും വിവർത്തനം ചെയ്തിട്ടുണ്ട്.
ജ്ഞാനപീഠ പുരസ്കാര ജേതാവായ  
ശിവരാമകാറന്തിന്റെ ‘ചോമനദൂടി’ എന്ന കന്നട നോവൽ ‘ചോമന്റെ തുടി’ എന്ന  പേരിൽ വിവർത്തനം ചെയ്തു.
ഈ പുസ്തകം പ്ളസ് ടുവിന് മലയാള ഉപപാഠ 
പുസ്തകമായിരുന്നു.
രാംദാസ് നായ്ഡുവിന്റെ ‘വിശ്വ സിനിമ’, ഗോപാല കൃഷ്ണ  പൈയുടെ ‘സ്വപ്ന സാരസ്വത’ എന്നീ കൃതികളും കന്നടയിൽ നിന്ന് മലയാളത്തിലേക്ക്
വിവർത്തനം ചെയ്തിട്ടുണ്ട്.
കൃതികൾ എസ്.എൽ. ഭൈരപ്പയുടെ കന്നഡ നോവലായ ‘യാനം’ കൊടുങ്കാറ്റടിച്ച നാളുകൾ എന്റെയും നിന്റെയും കഥ കൊലക്കയറിന്റെ കുരുക്കുവരെ ജയിൽ ചോമന്റെ തുടി പുരസ്കാരങ്ങൾ കേന്ദ്ര സാഹിത്യ അക്കാദമിയുടെ 2024-ലെ വിവർത്തനപുരസ്കാരം അവലംബം ↑ https://www.madhyamam.com/news/317432/141029 ↑ https://sahitya-akademi.gov.in/pdf/Pressrelease_TP-2024.pdf
വിജയ് ഇംഗ്ലീഷ് വിലാസം https://ml.wikipedia.org/wiki/Vijay
തമിഴ് ചലച്ചിത്രരംഗത്തെ ഒരു പ്രമുഖ  നടനും പിന്നണിഗായകനും രാഷ്ട്രീയക്കാരനുംആണ് വിജയ് ( തമിഴ് : விஜய் ) എന്നറിയപ്പെടുന്ന ജോസഫ് വിജയ് ചന്ദ്രശേഖർ , (ജനനം: ജൂൺ 22, 1974).
ആരാധകർ ഇദ്ദേഹത്തെ "ദളപതി" എന്ന് വിളിക്കാറുണ്ട് .
തമിഴ് സിനിമാ ചരിത്രത്തിൽ രജനികാന്ത് കഴിഞ്ഞാൽ ഏറ്റവും ജനപ്രീതി ഉള്ള നടനും ഏറ്റവും വലിയ വിജയചിത്രങ്ങളും ഈ നടന്  അവകാശപ്പെടാവുന്നതാണ് .1997, 2005  വർഷങ്ങളിൽ തമിഴ്നാട് സർക്കാരിന്റെ മികച്ച നടനുള്ള പുരസ്‌കാരം നേടി.
പൂവേ ഉനക്കാക , കാതലുക്ക് മര്യാദൈ , തുള്ളാത മനവും തുള്ളും (1999), ഷാജഹാൻ (2001) , ഗില്ലി (2004), പോക്കിരി (2007), തുപ്പാക്കി (2012), തെരി (2016), മെർസൽ (2017), ബിഗിൽ (2019), മാസ്റ്റർ (2021) , beast (2022), varisu (2023), leo (2023) എന്നിവയാണ് പ്രധാന ചിത്രങ്ങൾ.
തമിഴ് ചലച്ചിത്രനിർമ്മാതാ‍വായ എസ്.എ. ചന്ദ്രശേഖറിന്റേയും ശോഭ ചന്ദ്രശേഖറിന്റേയും മകനായിട്ടാണ് വിജയ് ജനിച്ചത്.
വിദ്യാഭ്യാ‍സം പൂർത്തീകരിച്ചത് ചെന്നയിലെ ലൊയൊള കോളേജിൽ നിന്നാണ്.
ഇവിടെ പിന്നീട് പ്രമുഖ നടന്മാരായ സൂര്യ ശിവകുമാർ , യുവൻ ശങ്കർ രാജ എന്നിവർ ഒന്നിച്ചു പഠിച്ചിരുന്നു.
സംഗീതയെ 1999 ഓഗസ്റ്റ് 25 ന് വിജയ് വിവാഹം ചെയ്തു.
വിജയിന്റെ ആരാധികയായിരുന്നു സംഗീത.
ഇവർക്ക് ഇപ്പോൾ രണ്ട് മക്കളുണ്ട്.
2017ൽ പുറത്തിറങ്ങിയ ഭൈരവയിലെ തലക്കെട്ട്  ഗാനം പിന്നീട് ഹിന്ദിയിലേക്കും ഈണം ആക്കാൻ തീരുമാനം ഉണ്ടായി.
2017 ൽ പുറത്തിറങ്ങിയ മെർസൽ സിനിമയുടെ ടീസർ ലോകത്തിൽ ആദ്യമായി 1മില്യൺ യൂട്യൂബ് ലൈക് കിട്ടിയ വീഡിയോ ആയി മാറി അഭിനയജീവിതം
വിജയ് അഭിനയജീ‍വിതം തുടങ്ങിയത് ബാലതാരത്തിന്റെ വേഷങ്ങൾ ചെയ്തിട്ടാണ്.
പിതാവായ എസ്.എ. ചന്ദ്രശേഖർ നിർമ്മിച്ച നാളൈയ തീർപ്പു എന്ന ചിത്രത്തിലാണ് ആദ്യമായി അഭിനയിച്ചത്.
പിന്നീട് വിജയകാന്തും ഒന്നിച്ചു സിന്ദൂരപാണ്ടി എന്ന ചിത്രത്തിൽ അഭിനയിച്ചു.
പിന്നീട് ചില ലോ ബഡ്ജറ് പരാജയചിത്രങ്ങളിൽ അഭിനയിച്ചു.
മറ്റൊരു പ്രമുഖ യുവതാരം അജിത് ഒരുമിച്ചു 1994 രാജാവിൻ  പാർവ്വയിലെ എന്ന ചിത്രത്തിൽ അഭിനയിച്ചു.
ഈ സിനിമയിൽ  അജിത്തിന്റെ നഷ്ടപ്രണയത്തിനു പകരം വീട്ടുന്ന സുഹൃത്ത്  ആയിട്ടാണ് വിജയ് അഭിനയിച്ചത്.1996 ൽ പുറത്തിറങ്ങിയ "പൂവേ ഉനക്കാക" എന്ന ചിത്രമാണ് വിജയുടെ വഴിത്തിരിവായ ചിത്രം.
പിന്നീട് "വൺസ് മോർ", നേര്ക്കു നേർ,കാതലുക്ക് മര്യാദൈ ,തുള്ളാത്ത മണവും തുള്ളും തുടങ്ങിയ വിജയചിത്രങ്ങളും അഭിനയിച്ചു.
കാതലുക്ക് മര്യാദൈ എന്ന  ചിത്രത്തിന് മികച്ച നടനുള്ള തമിഴ്നാട് സർക്കാരിന്റെ പുരസ്കാരവും തേടിയെത്തി.
ഇക്കാലത്ത് അദ്ദേഹം ചെയ്ത അധികം സിനിമകളും കോമഡി പ്രണയ ചിത്രങ്ങൾ ആണ്.
അദ്ദേഹത്തിന്റെ ശ്രദ്ധേയമായ ആക്ഷനും ഡാൻസ് രംഗങ്ങളും പിന്നീടാണ് തമിഴ് സിനിമയിൽ തരംഗമായത് .
2000 പതിറ്റാണ്ടിന്റെ ആദ്യ പകുതി പൂർണമായും വിജയുടേത് ആയിരുന്നു.
2000ൽ പുറത്തിറങ്ങിയ ഖുഷി ഉൾപ്പെടെ മൂന്ന് ചിത്രങ്ങളും വൻ വിജയങ്ങളായി.
2001 ൽ മലയാളസംവിധായകൻ സിദ്ധിഖിന്റെ "ഫ്രണ്ട്‌സ്" തമിഴ് റീമേക്കിൽ സൂര്യക്കൊപ്പം അഭിനയിച്ചു.
ആ വർഷം തന്നെ  ബദ്രി, ഷാജഹാൻ എന്നീ ചിത്രങ്ങൾ വലിയ വിജയമായിരുന്നു.
ഷാജഹാൻ സിനിമയിലെ "സരക്ക് വെച്ചിരുക്കു" എന്ന ഗാനരംഗം തെന്നിന്ത്യ എമ്പാടും ചലനം സൃഷ്ടിച്ചു.
ഈ സിനിമ കേരളത്തിലും വിജയിച്ചു.
പിന്നീട് ഇറങ്ങിയ കുറച്ചു ചിത്രങ്ങൾ അത്ര ശ്രദ്ധിക്കപ്പെട്ടില്ലെങ്കിലും 2003ൽ പുറത്തിറങ്ങിയ തിരുമലൈ ആണ് വിജയ്ക് വഴിത്തിരിവ് ആയത് .
ഇതിലൂടെ വിജയ് യുവനടന്മാർക്കിടയിൽ 
ഏറ്റവും നല്ല ആക്ഷൻ മാസ്സ്‌  ഹീറോ ആണെന്ന് തെളിയിച്ചു.
അടുത്ത വർഷം പുറത്തിറങ്ങിയ ഗില്ലി എന്ന ചിത്രം തമിഴ് സിനിമാചരിത്രം തിരുത്തി എഴുതി.
തമിഴിൽ 50 കോടി നേടിയ ആദ്യ ചിത്രമായിരുന്നു ഗില്ലി.
രജനിക്കു പോലും അന്യമായിരുന്ന വിജയത്തോടെ വിജയ് തന്നെ ഇളയദളപതി എന്നുറപ്പിച്ചു.
2014ൽ വിജയ്, ജില്ല എന്ന സിനിമയിൽ മോഹൻലാലിന്റെ കൂടെ അഭിനയിച്ചു.
പിന്നണിഗായകൻ
തമിഴ് ചിത്രങ്ങളിൽ പിന്നണിഗായകനായും വിജയ് പ്രവർത്തിച്ചിട്ടുണ്ട്.
രസികൻ എന്ന ചിത്രത്തിൽ ചിത്രയ്ക്കൊപ്പം ബംബായ് സിറ്റി സിക്ക റൊട്ടി എന്ന ഗാനം ശ്രദ്ധിക്കപ്പെട്ടു സച്ചിൻ എന്ന ചിത്രത്തിൽ വിജയ് പാ‍ടിയ ഗാനങ്ങൾ വിജയമായിരുന്നു.
2012ൽ തുപ്പാക്കി, എന്ന ചിത്രത്തിലും, 2013ൽ തലൈവ എന്ന ചിത്രത്തിലും പാടി.
2014ൽ ജില്ലയിലെ കണ്ടാങ്കി എന്നാരംഭിക്കുന്ന ഗാനം വിജയ് പാടി.
അവലംബം പുറത്തേക്കുള്ള കണ്ണികൾ Vijay എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Vijay വിജയ് ഫാൻസിന്റെ വെബ്സൈറ്റ് Archived 2009-01-05 at the Wayback Machine Vijay at Rotten Tomatoes
കലാമണ്ഡലം സുമതി
പ്രശസ്തയായ ശാസ്ത്രീയ നർത്തകിയും നൃത്താദ്ധ്യാപികയുമാണ് കലാമണ്ഡലം സുമതി ഇംഗ്ലീഷ്: Kalamandalam Sumathi.
സിനിമാനടി ആശ ശരത്തിന്റെ അമ്മയാണ് സുമതി.
നൃത്താലയ എന്ന പേരിൽ കേരളത്തിലും വിദേശങ്ങളിലുമായി നിരവധി ശാഖകളുള്ള നൃത്ത കലാകേന്ദ്രം നടത്തുന്നു.
അർച്ചന കേസർ ഇംഗ്ലീഷ് വിലാസം https://ml.wikipedia.org/wiki/Archana_Kesar
ദോഗ്രി ഭാഷയിലെ  ചെറുകഥാകൃത്തും വിവർത്തകയും അധ്യാപികയുമാണ് അർച്ചന കേസർ .
2024 ലെ കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം ലഭിച്ചിട്ടുണ്ട്.
ജമ്മു സർവകലാശാലയിലെ ദോഗ്രി ഭാഷാ വകുപ്പിന്റെ മേധാവിയാണ് അർച്ചന കേസർ .
മൂന്ന് ചെറുകഥാ സമാഹാരങ്ങൾ പ്രസിദ്ധീകരിച്ചിട്ടുണ്ട്.
ഭരണഘടനയുടെ ദോഗ്രി ഭാഷാ വിവർത്തനത്തിനായി രൂപീകരിച്ച വിവർത്തക പാനലിന്റെ കൺവീനറായിരുന്നു.
കൃതികൾ ഭീഷ്മ സാഹ്നിയുടെ തമസ് നോവലിന്റെ ദോഗ്രി ഭാഷാ വിവർത്തനം പുരസ്കാരങ്ങൾ 2024 ലെ കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം അവലംബം ↑ https://www.dailyexcelsior.com/prof-archana-kesar-appointed-hod-dogri-ju/ ↑ https://www.10net.in/2017/01/21/ghadihindi-translation-of-dogri-poetry-collection/ ↑ https://sahitya-akademi.gov.in/pdf/Pressrelease_TP-2024.pdf
അംബരീഷോപാഖ്യാനം ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=അംബരീഷോപാഖ്യാനം|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/അംബരീഷോപാഖ്യാനം}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=അംബരീഷോപാഖ്യാനം}} --~~~~ എന്ന് ചേർക്കുക.
എ.ഡി.പതിനാലാം നൂറ്റാണ്ടിൽ രചിക്കപ്പെട്ടു എന്നു കരുതുന്ന അംബരീഷോപാഖ്യാനത്തിലെ അംബരീഷചരിതമാണ്പ്ര തിപാദ്യം
അലങ്കാരത്തിന്റെ ആർഭാടമില്ലാതെ ചെറിയ വാചകങ്ങളിൽ കഥ സരസമായി പറയുന്നു.
എന്നാൽ ചില സന്ദർഭങ്ങളിൽ പ്രൗഢഗംഭീരമായ ഭാഷയും ഉപയോഗിച്ചു കാണുന്നുണ്ട്.
ഭാഷാപരമായ സവിശേഷതകൾ
മലയാളത്തിലെ ഇന്നത്തെ അക്ഷരമാലയുടെ സമ്പൂർണരൂപം ഇതിലുണ്ട്.
ഇന്നത്തെ അക്ഷരമാലയുടെ സമ്പൂർണരൂപം ഇതിലുണ്ട്.
മലയാലത്തിലിന്നു നിലവലില്ലാത്ത ചില വർണ്ണപരിവർത്തനങ്ങളും കുടൽ),കുവള(കുമിളി), കരുൾ(കരൾ),കുടർ( പരുമാറി(പെരുമാറി), വേണും (വേണം),ശരൺ(ശരണം) -കാണാനുണ്ട്.
"വ കാരത്തിനുപകരം 'ബ' കാരം ഉപയോഗിച്ചു കാണുന്നുണ്ട്.
നമ്പ്യാന്തമിഴിന് മറ്റൊരുദാഹരണമാണ് അംബരീഷോപാഖ്യാനം.
കഥ നാടകീയമായി സംഭാഷണ സഹിതം അവതരിപ്പിക്കുന്നു.
ഉടയവയായിതു വന്നു കൂടിതു ഒച്ചപ്പട്ടിതു നിറയെപ്പെട്ടിതു എന്നിങ്ങനെ ക്രിയപദങ്ങൾക്കു പ്രത്യേകതയുണ്ട്.
അംബരീഷൻ
ഹിന്ദു പുരാണങ്ങളിൽ പ്രതിപാദിക്കുന്ന ഇക്ഷ്വാക്കു രാജാവും മന്ധതയുടെ മകനുമാണ് അംബരീഷൻ .
ഒരാഴ്ചയ്ക്കുള്ളിൽ അദ്ദേഹം ലോകം മുഴുവൻ കീഴടക്കിയതായി വിശ്വസിക്കപ്പെടുന്നു.
ത്രേതായുഗത്തിലാണ് അദ്ദേഹം ജീവിച്ചത് എന്നാണ് ഐതീഹ്യം.
ഐതീഹ്യങ്ങൾ രാമായണം
ഹരിശ്ചന്ദ്ര രാജാവിനെക്കുറിച്ചുള്ള ഐതരേയ ബ്രാഹ്മണ ഐതിഹ്യത്തിൻറെ ഒരു വകഭേദം രാമായണത്തിൽ അടങ്ങിയിരിക്കുന്നു.
രാമായണത്തിൽ ഹരിശ്ചന്ദ്രയ്ക്ക് പകരം രാജാവിന് അംബരീഷൻ എന്നാണ് പേര്.
ഈ ഐതിഹ്യം അനുസരിച്ച്, ഒരിക്കൽ അംബരീഷൻ തന്റെ തലസ്ഥാനമായ അയോധ്യയിൽ അശ്വമേധ യജ്ഞത്തിൽ ഏർപ്പെട്ടിരുന്നു.
ഈ യജ്ഞത്തിലെ കുതിരയെ ഇന്ദ്രൻ മോഷ്ടിച്ചു.
ഈ സാഹചര്യം മൂലം ഉണ്ടാകുന്ന നിർഭാഗ്യങ്ങൾ ഒഴിവാക്കാൻ മൃഗത്തെ കണ്ടെത്തുകയോ മനുഷ്യബലി നടത്തുകയോ ചെയ്യണമെന്ന് ചടങ്ങ് നടത്തുന്ന പുരോഹിതൻ രാജാവിനോട് പറഞ്ഞു.
മൃഗത്തെ കണ്ടെത്താൻ കഴിയാത്തതിനാൽ രാജാവ് ഒരു ഋഷിയുടെ മകനായ ഷുണഷെപയെ യാഗത്തിനായി വാങ്ങി.
വിശ്വാമിത്ര മുനി തനിക്ക് നൽകിയ രണ്ട് സ്തുതിഗീതങ്ങൾ പാരായണം ചെയ്താണ് ഷുണഷേപ ഈ യാഗത്തെ അതിജീവിച്ചത്.
ഭാഗവത പുരാണം ദുർവാസ അംബരീഷന്റെ കാലിൽ വീണു മാപ്പ് ചോദിക്കുന്നു മധ്യത്തിലുള്ള ചക്രം.
ദുർവാസാവ്, അംബരീഷ രാജാവ് എന്നിവർ കേന്ദ്ര കഥാപാത്രങ്ങളായി.
ഭാഗവത പുരാണമനുസരിച്ച്, അംബരീഷ രാജാവ് വലിയ വിഷ്ണു ഭക്തനും സത്യത്തിൽ ഉറച്ചുനിൽക്കുന്നവനുമായിരുന്നു.
അദ്ദേഹത്തിന്റെ ഭക്തിയിൽ സന്തുഷ്ടനായ വിഷ്ണു തന്റെ ആയുധമായ സുദർശന ചക്രം അംബരീഷന് നൽകി.
ഒരിക്കൽ, വൈകുണ്ഠ ഏകാദശിയിൽ അംബരീഷൻ വൃന്ദാവനത്തിൽ ദ്വദശി വ്രതം നടത്തി.
ഈ വ്രതത്തിനായി രാജാവ് ഏകാദശിയിൽ വ്രതം ആരംഭിക്കുകയും ദ്വദശി (പന്ത്രണ്ടാം ദിവസം) യുടെ തുടക്കത്തിൽ അത് അവസാനിപ്പിക്കുകയും തന്റെ എല്ലാ ജനങ്ങൾക്കും ഭക്ഷണം നൽകുകയും വേണം.
വ്രതം അവസാനിക്കുന്ന നിമിഷം അടുത്തിരിക്കെ ദുർവാസാവ് മുനി എത്തി.
എല്ലാ ബഹുമതികളോടും കൂടി അംബരീഷൻ അദ്ദേഹത്തെ സ്വീകരിച്ചു.
തൻ്റെ വിശിഷ്ടാതിഥിയാകാനുള്ള രാജാവിൻ്റെ അഭ്യർത്ഥനയ്ക്ക് ദുർവാസാവ് സമ്മതിക്കുകയും യമുന സ്നാനം പൂർത്തിയാക്കി മടങ്ങിവരുന്നതുവരെ കാത്തിരിക്കാൻ രാജാവിനോട് ആവശ്യപ്പെടുകയും ചെയ്തു.
വ്രതത്തിന്റെ പ്രതിജ്ഞ നിറവേറ്റുന്നതിനായി രാജാവിന് ഉപവാസം അവസാനിപ്പിക്കേണ്ടിവന്ന ശുഭ നിമിഷം അടുത്തപ്പോൾ ദുർവാസാവ് വന്നില്ല.
പുരോഹിതന്മാരുടെ ഉപദേശപ്രകാരം രാജാവ് അല്പം വെള്ളം കുടിച്ച് ഉപവസിക്കുകയും ദുർവാസ മുനി വരുന്നതുവരെ കാത്തിരിക്കുകയും ചെയ്തു.
ക്ഷിപ്ര കോപത്തിന് പേരുകേട്ട ദുർവാസാവ്, അതിഥി ഭക്ഷണം കഴിക്കുന്നതിന് മുമ്പ് വ്രതം അവസാനിപ്പിച്ച് ഒരു അതിഥിയോടുള്ള ബഹുമാനം അംബരീഷൻ ലംഘിച്ചതായി കരുതുകയും കോപം മൂലം തന്റെ മുടിയിൽ നിന്ന് അംബരീഷനെ കൊല്ലാൻ ഒരു അസുരനെ സൃഷ്ടിക്കുകയും ചെയ്തു.
അംബരിഷൻ ഒരു വലിയ വിഷ്ണു ഭക്തനായിരുന്നതിനാൽ, സുദർശന ചക്രം ഇടപെടുകയും അസുരനെ നശിപ്പിക്കുകയും ദുർവാസാവിനെ തന്നെ പിന്തുടരാൻ തുടങ്ങുകയും ചെയ്തു.
ദുർവാസാവ് തന്റെ സംരക്ഷണത്തിനായി ബ്രഹ്മാവിന്റെയും ശിവന്റെയും അടുത്തേക്ക് പോയി.
എന്നാൽ രക്ഷിക്കാൻ കഴിയില്ലെന്ന് ഇരുവരും അറിയിച്ചു.
തുടർന്ന് ദുർവ്വാസാവ് വിഷ്ണുവിന്റെ അടുത്തേക്ക് തന്നെ പോയി.
അദ്ദേഹം അംബരീഷന്റെ നിഷ്കളങ്കമായ ഭക്തിയാൽ ബന്ധിക്കപ്പെട്ടിരിക്കുന്നതിനാൽ തനിക്ക് ഒന്നും ചെയ്യാൻ കഴിയില്ലെന്ന് പറയുകയും രാജാവിനോട് മാപ്പ് തേടാൻ ഋഷിയോട് നിർദ്ദേശിക്കുകയും ചെയ്തു.
അവസാനം ദുർവാസാവ് അംബരീഷന്റെ അടുത്തേക്ക് പോയി, അദ്ദേഹം തന്റെ ചക്രം തിരിച്ചുവിളിക്കാനും ദുർവാസാവിനെ രക്ഷിക്കാനും വിഷ്ണുവിനോട് പ്രാർത്ഥിച്ചു.
അങ്ങനെ ദുർവാസാവിന്റെ ജീവൻ രക്ഷിക്കപ്പെട്ടു.
അവലംബങ്ങൾ പുറത്തേക്കുള്ള കണ്ണികൾ ഭാഗവതപുരാണം, സ്കന്ദ 9, അധ്യായ 4 അംബാരിസയുടെ കഥ
സുഡോക്കു ഇംഗ്ലീഷ് വിലാസം https://ml.wikipedia.org/wiki/Sudoku
ചതുരക്കളങ്ങളെ ആധാരമാക്കിയുള്ള ബുദ്ധിശക്തിയെ വികസിപ്പിക്കുന്ന ഒരു കളിയാണ് സുഡോക്കു .
സുഡോക്കുവിലെ നിയമങ്ങൾ വളരെ ലളിതമാണ്.
സുഡോകുവിന്റെ ആദ്യരൂപങ്ങൾ 19-ആം നൂറ്റാണ്ടിലെ ഫ്രഞ്ച് പത്രങ്ങളിൽ പ്രത്യക്ഷപ്പെട്ടിരുന്നു.
1979 മുതൽ ചില പസിൽ പുസ്തകങ്ങളിലും നമ്പർ പസിൽ എന്ന പേരിൽ ഇത് പ്രത്യക്ഷപ്പെട്ടിരുന്നു.
എന്നാൽ ആധുനികരൂപത്തിൽ ഇത് പ്രചാരത്തിലാകുന്നത് 1986 ൽ ആണ്.
ജാപ്പനീസ് ഗെയിം കമ്പനി ആയിരുന്ന നിക്കോളി ആണ് സുഡോകു എന്ന പേരിൽ ഇത് പുറത്തിറക്കിയത്.
ഒറ്റ അക്കം എന്നാണ് സുഡോകു എന്ന ജാപ്പനീസ് വാക്കിന്റെ അർഥം.
കളം ഒരു സുഡോക്കു പ്രശ്നം
സുഡോക്കു കളം ചിത്രത്തിൽ കാണിച്ചിരിക്കുന്നു.
ഇവിടെ ഒരു 9x9 ചതുരക്കളത്തെ ഒമ്പത് 3x3 ചതുരങ്ങളായി തിരിച്ചിരിക്കുന്നു.
ചില കളങ്ങളിൽ 1 മുതൽ 9 വരെയുള്ള അക്കങ്ങളിൽ ചിലത് എഴുതിയിട്ടുണ്ടാകും.
ബാക്കിയുള്ള കളങ്ങളിൽ നിയമാനുസൃതമായി അക്കങ്ങൾ എഴുതിച്ചേർക്കുക എന്നതാണ് ഈ കളിയുടെ ലക്ഷ്യം.
ഓരോ കള്ളിയേയും റീജിയൺ എന്നും തന്നിരിക്കുന്ന സംഖ്യകളെ ഗിവൺസ് എന്നും പറയുന്നു.
സുഡോക്കു പ്രശ്നം നിർദ്ധാരണം ചെയ്യുന്നതിനായി ശൂന്യമായ കളങ്ങളിൽ അക്കങ്ങൾ എഴുതിച്ചേർക്കുമ്പോൾ താഴെപ്പറയുന്ന മൂന്നു നിയമങ്ങൾ പാലിക്കണം.
ഒരു വരിയിലുള്ള ഒൻപതു കളങ്ങളിൽ ഒന്നു മുതൽ ഒൻപതു വരെയുള്ള എല്ലാ അക്കങ്ങളും ഉണ്ടായിരിക്കണം.
ഒരു നിരയിലുള്ള ഒൻപതു കളങ്ങളിൽ ഒന്നു മുതൽ ഒൻപതു വരെയുള്ള എല്ലാ അക്കങ്ങളും ഉണ്ടായിരിക്കണം.
ഓരോ 3x3 കളങ്ങളിലും ഒന്നു മുതൽ ഒൻപതു വരെയുള്ള അക്കങ്ങൾ ഉണ്ടായിരിക്കണം.
മുകളിലെ പ്രശ്നം നിർദ്ധാരണം ചെയ്തിരിക്കുന്നു
സംഖ്യകൾ ഉപയോഗിച്ചുള്ള കളിയാണെങ്കിലും ഗണിതശാസ്ത്രത്തിലുള്ള അറിവല്ല ഈ കളിക്കാവശ്യം, മറിച്ച് യുക്തിചിന്തയും ക്ഷമയുമാണ്.
ഒരു നല്ല സുഡോക്കു പ്രശ്നത്തിന് ഒരു ഉത്തരം മാത്രമേ കാണുകയുള്ളൂ.
സുഡോക്കു പ്രയോജനങ്ങൾ മസ്തിഷ്ക വ്യായാമത്തിന്‌ സുഡോക്കു
പുതിയതായി എന്തു പഠിക്കുമ്പോഴും തലച്ചോറിൽ പുതിയ കോശബന്ധങ്ങൾ സൃഷ്ടിക്കപ്പെടുന്നുണ്ട്‌.
ഓരോ സുഡോക്കുവും വ്യത്യസ്തമായതിനാൽ ഓരോന്ന്‌ പരിഹരിക്കുന്നതിനും നമ്മുടെ ചിന്താശേഷിയെ വിവിധ രീതിയിൽ ഉപയോഗിക്കേണ്ടതുണ്ട്‌.
ഇത്‌ പുതിയ കോശബന്ധങ്ങളുടെ സൃഷ്ടിക്കും അങ്ങനെ കാര്യക്ഷമമായ ബുദ്ധിക്കും കാരണമാകുന്നു.
ബ്രിട്ടണിലെ ടീച്ചേഴ്സ്‌ മാസിക ക്ളാസ്സ്‌ മുറിയിൽ മസ്തിഷ്ക വ്യായാമത്തിന്‌ സുഡോക്കു ഉപയോഗിക്കുന്നത്‌ വളരെ പ്രയോജനകരമാണെന്ന്‌ കണ്ടെത്തിയിട്ടുണ്ട്‌.
കൂടാതെ അൾഷിമേഴ്സ്‌ പോലെയുള്ള മസ്തിഷ്ക സംബന്ധിയായ രോഗങ്ങളുടെ വ്യാപനം മന്ദഗതിയിലാക്കുന്നതിനും സുഡോക്കു സമസ്യകൾ വളരെ സഹായിക്കുന്നു.
കുട്ടികളുടെ ‌ സുഡോക്കു
സാധാരണ കാണുന്ന 9 x 9 സുഡോക്കുവിനു പകരം 4 x 4 മാട്രിക്സ് വലിപ്പത്തിൽ ഉള്ള സുഡോക്കു കുട്ടികൾക്ക് വേണ്ടി നിർമ്മിക്കാറുണ്ട്.1 മുതൽ 4 വരെയുള്ള അക്കങ്ങളാണ്‌ കുട്ടികളുടെ സുഡോക്കുവിൽ ഉപയോഗിക്കുന്നത്.
അവലംബം Sudoku 75 puzzles of Wayne Gould, H C Publishing house Thrissur സുഡോക്കു കുട്ടികൾക്ക്, സുബിൻ കെ തോട്ടിൽ , ചിന്ത പബ്ലിഷേർസ് കൂടുതൽ വായനയ്ക്ക് Delahaye, Jean-Paul, "The Science Behind Sudoku" , Scientific American magazine, June 2006.
Provan, J. Scott, "Sudoku: Strategy Versus Structure", American Mathematical Monthly , October 2009.
Published also as a University of North Carolina technical report UNC/STOR/08/04 , 2008.
പി.കെ. ഗുരുദാസൻ ഇംഗ്ലീഷ് വിലാസം https://ml.wikipedia.org/wiki/P.
K._Gurudasan
വി.എസ്.അച്യുതാനന്ദൻ
മന്ത്രിസഭയിലെ(2006-2011) 
സംസ്ഥാന എക്സൈസ്, തൊഴിൽ വകുപ്പ് മന്ത്രിയായിരുന്ന കൊല്ലം ജില്ലയിൽ നിന്നുള്ള
മുതിർന്ന സിപിഎം നേതാവാണ് പി.കെ.ഗുരുദാസൻ 2006, 2011 നിയമസഭകളിൽ
കൊല്ലത്ത് നിന്നുള്ള നിയമസഭാംഗമായും
പ്രവർത്തിച്ചിട്ടുണ്ട്.
കൊല്ലം ജില്ലയിലെ പരവൂർ താലൂക്കിലെ 
കോങ്ങാൽ പഞ്ചായത്തിൽ പനമൂട്ടിൽ 
കൃഷ്ണൻ്റെയും യശോദയുടേയും മകനായി
1935 ജൂലൈ പത്തിന് ജനനം.
പനമൂട്ടിൽ കൃഷ്ണൻ ഗുരുദാസൻ എന്നതാണ് ശരിയായ പേര്.
പിന്നീട് പി.കെ.ഗുരുദാസൻ 
എന്ന പേരിൽ അറിയപ്പെടുകയായിരുന്നു.
തെക്കുംഭാഗം ഗവ.
എച്ച്എസ്എസ്,
പരവൂർ എച്ച്എൻവി സ്കൂൾ,
കോട്ടപ്പുറം എച്ച്എസ്എസ്,
എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ ഗുരുദാസൻ
കൊല്ലം എസ്എൻ കോളേജിൽ നിന്ന്
ഇൻ്റർമീഡിയറ്റ് പാസായി.
1953-ൽ കമ്മ്യൂണിസ്റ്റ് പാർട്ടിയിൽ അംഗമായ ഗുരുദാസൻ 1954-ൽ കമ്മ്യൂണിസ്റ്റ് പാർട്ടിയുടെ പരവൂർ ലോക്കൽ കമ്മിറ്റിയുടെ സെക്രട്ടറിയായി.
1964-ൽ അഖിലേന്ത്യ അടിസ്ഥാനത്തിൽ
കമ്മ്യൂണിസ്റ്റ് പാർട്ടി പിളർന്നതോടെ മാർക്സിസ്റ്റ് പാർട്ടിയിൽ ചേർന്നു.
1964 മുതൽ 1977 വരെ മാർക്സിസ്റ്റ് പാർട്ടിയുടെ ചാത്തന്നൂർ ഏരിയാ കമ്മിറ്റിയുടെ സെക്രട്ടറിയായും 1977 മുതൽ 
1980 വരെ കൊല്ലം ഏരിയാ കമ്മിറ്റി
സെക്രട്ടറിയായും പ്രവർത്തിച്ചു.
1964 മുതൽ മാർക്സിസ്റ്റ് പാർട്ടിയുടെ 
കൊല്ലം ജില്ലാ കമ്മിറ്റി അംഗവും
1977-ൽ ജില്ലാ സെക്രട്ടറിയേറ്റ് അംഗവും
1981 മുതൽ മാർക്സിസ്റ്റ് പാർട്ടി
സംസ്ഥാന കമ്മിറ്റി അംഗവുമായിരുന്ന ഗുരുദാസൻ 1981 മുതൽ 1998 വരെ മാർക്സിസ്റ്റ് പാർട്ടിയുടെ 
കൊല്ലം ജില്ലാ സെക്രട്ടറിയായിരുന്നു.
1998-ൽ മാർക്സിസ്റ്റ് പാർട്ടിയുടെ
സംസ്ഥാന സെക്രട്ടറിയേറ്റ്, കേന്ദ്രകമ്മറ്റി
അംഗമായി തിരഞ്ഞെടുക്കപ്പെട്ടതിനെ തുടർന്ന് കെ.രാജഗോപാൽ 
കൊല്ലം ജില്ലാ സെക്രട്ടറിയായി.
2000 ആണ്ടിൽ സിഐടിയു സംസ്ഥാന 
ജനറൽ സെക്രട്ടറിയായും അഖിലേന്ത്യ
സെക്രട്ടറിയായും പ്രവർത്തിച്ച 
ഗുരുദാസൻ 2003-ൽ സിഐടിയുവിൻ്റെ
അഖിലേന്ത്യ വൈസ് പ്രസിഡൻ്റായി.
2002-ലെ കണ്ണൂർ സംസ്ഥാന 
സമ്മേളനത്തോടെ മാർക്സിസ്റ്റ് പാർട്ടി
വി.എസ് പക്ഷം, പിണറായി പക്ഷം
എന്നിങ്ങനെ രണ്ട് വിഭാഗങ്ങളായി വിഘടിച്ച് മാറിയപ്പോൾ സംസ്ഥാനത്തെ പാർട്ടിയിൽ
വി.എസ്.അച്യുതാനന്ദൻ്റെ വിശ്വസ്ഥനായ
വലംകൈയായിരുന്നു ഗുരുദാസൻ.
2001-ലെ കേരള നിയമസഭ തിരഞ്ഞെടുപ്പിൽ വർക്കലയിൽ നിന്നും
മത്സരിച്ചെങ്കിലും പരാജയപ്പെട്ടു.
2006-ലെ നിയമസഭ തിരഞ്ഞെടുപ്പിൽ 
കൊല്ലത്ത് നിന്ന് ആദ്യമായി നിയമസഭാംഗമായ ഗുരുദാസൻ 
വി.എസ്. അച്യുതാനന്ദൻ മുഖ്യമന്ത്രിയായ
2006 മുതൽ 2011 വരെ 
നിലവിലിരുന്ന പന്ത്രണ്ടാം കേരള നിയമസഭയിലെ സംസ്ഥാന എക്സൈസ് 
തൊഴിൽ വകുപ്പ് മന്ത്രിയായിരുന്നു.
2011-ൽ കൊല്ലത്ത് നിന്ന് വീണ്ടും നിയമസഭാംഗമായി തിരഞ്ഞെടുക്കപ്പെട്ടു.
2015-ൽ പാർട്ടി സംസ്ഥാന സെക്രട്ടറിയേറ്റിൽ നിന്നും 2018-ൽ സംസ്ഥാന കമ്മിറ്റിയിൽ നിന്നും
ഒഴിവായി.
2015 മുതൽ 2022 വരെ മാർക്സിസ്റ്റ് പാർട്ടിയുടെ കേന്ദ്ര കമ്മറ്റിയിൽ
ക്ഷണിതാവ് അംഗമായും 2018 മുതൽ 2022 വരെ പാർട്ടി സംസ്ഥാന കമ്മിറ്റിയിൽ പ്രത്യേക ക്ഷണിതാവായും പ്രവർത്തിച്ചു.
നിലവിൽ 2022 മുതൽ പാർട്ടിയുടെ കൊല്ലം ജില്ലാ കമ്മിറ്റിയിൽ പ്രത്യേക ക്ഷണിതാവാണ്.
സ്വകാര്യ ജീവിതം ഭാര്യ : ലില്ലി മക്കൾ സീമ രൂപ ദിവ ഗിരി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2001 വർക്കല നിയമസഭാമണ്ഡലം വർക്കല കഹാർ കോൺഗ്രസ് (ഐ.) , യു.ഡി.എഫ്. പി.കെ. ഗുരുദാസൻ സി.പി.ഐ.എം. , എൽ.ഡി.എഫ്. അവലംബം P. K. Gurudasan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Facebook [ ]
വൈക്കം വിശ്വൻ
2006 മുതൽ 2018 വരെ ഇടതുമുന്നണി കൺവീനറായിരുന്ന കോട്ടയം ജില്ലയിൽ നിന്നുള്ള മുതിർന്ന മാർക്സിസ്റ്റ് പാർട്ടി 
നേതാവാണ് വൈക്കം വിശ്വൻ(ജനനം : 28 ഒക്ടോബർ 1939) മാർക്സിസ്റ്റ് പാർട്ടിയുടെ കേന്ദ്രകമ്മറ്റി അംഗം, സംസ്ഥാന സെക്രട്ടറിയേറ്റ് അംഗം,
കോട്ടയം ജില്ലാ സെക്രട്ടറി എന്നീ നിലകളിൽ പ്രവർത്തിച്ച വിശ്വൻ ഏറ്റുമാനൂരിൽ നിന്ന്
ഒരു തവണ നിയമസഭാംഗമായിരുന്നു.
കോട്ടയം ജില്ലയിലെ വൈക്കം താലൂക്കിലെ
വടയാർ എന്ന ഗ്രാമത്തിൽ 
പത്മനാഭൻ നായരുടെയും കാർത്യായനി അമ്മയുടെയും മകനായി 1939 ഒക്ടോബർ 28 ന് ജനനം.
വടയാർ ഹൈസ്കൂൾ, 
എറണാകുളം മഹാരാജാസ് കോളേജ്,
ചങ്ങനാശേരി എൻ.എസ്.എസ് കോളേജ്
എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കിയ വിശ്വൻ
തിരുവനന്തപുരം ലോ കോളേജിൽ നിന്ന്
നിയമബിരുദം നേടി.
കോഴിക്കോട് ജില്ലയിലെ സ്കൂളിൽ മലയാളം
അധ്യാപകനായി ജോലി നോക്കിയെങ്കിലും
മുഴുവൻ സമയ രാഷ്ട്രീയ പ്രവർത്തനത്തിനായി ജോലി ഉപേക്ഷിച്ചു.
വടയാർ സ്കൂളിൽ പഠിക്കുമ്പോൾ 
1951-ൽ എ.ഐ.എസ്.എഫ് 
അംഗമായതിനെ തുടർന്ന്
1958 മുതൽ
വിദ്യാർത്ഥി രാഷ്ട്രീയത്തിൽ സജീവമായി.
1967-ൽ കെ.എസ്.എഫ് സംസ്ഥാന പ്രസിഡൻ്റും 1969-ൽ സംഘടനയുടെ സംസ്ഥാന സെക്രട്ടറിയുമായിരുന്നു.
കെ.എസ്.വൈ.എഫ് സംസ്ഥാന 
വൈസ് പ്രസിഡൻ്റായും പ്രവർത്തിച്ചു.
1978 മുതൽ മാർക്സിസ്റ്റ് പാർട്ടിയുടെ
സംസ്ഥാന കമ്മിറ്റി അംഗമായ വിശ്വൻ
1980-ൽ നടന്ന നിയമസഭ തിരഞ്ഞെടുപ്പിൽ
ഏറ്റുമാനൂരിൽ നിന്ന് വിജയിച്ചു.
1982, 1991, 1996 നിയമസഭ തിരഞ്ഞെടുപ്പുകളിൽ ഏറ്റുമാനൂരിൽ നിന്നും
2001-ൽ കോട്ടയത്ത് നിന്നും മത്സരിച്ചെങ്കിലും പരാജയപ്പെട്ടു.
1985 മുതൽ 2005 വരെ മാർക്സിസ്റ്റ് പാർട്ടിയുടെ കോട്ടയം ജില്ലാ സെക്രട്ടറിയായിരുന്നു.
സിഐടിയു കോട്ടയം ജില്ലാ സെക്രട്ടറിയായും പ്രവർത്തിച്ചിട്ടുണ്ട്.
2006-ൽ മാർക്സിസ്റ്റ് പാർട്ടി സംസ്ഥാന സെക്രട്ടറിയേറ്റ് അംഗമായും
ഇടതുമുന്നണി കൺവീനറായും തിരഞ്ഞെടുക്കപ്പെട്ടു.
2008-ലെ 19ആം പാർട്ടി കോൺഗ്രസിൽ
മാർക്സിസ്റ്റ് പാർട്ടിയുടെ കേന്ദ്ര കമ്മിറ്റി അംഗമായി.
2018-ൽ വിശ്വൻ ഇടതുമുന്നണി കൺവീനറർ സ്ഥാനം ഒഴിഞ്ഞപ്പോൾ
എ.വിജയരാഘവൻ പകരം കൺവീനറായി.
75 വയസ് പ്രായപരിധി പിന്നിട്ടതോടെ
2015-ൽ പാർട്ടി സംസ്ഥാന സെക്രട്ടറിയേറ്റിൽ നിന്നും 
2018-ൽ പാർട്ടി സംസ്ഥാന 
കമ്മിറ്റിയിൽ നിന്നും ഒഴിവായി.
സ്വകാര്യ ജീവിതം ഭാര്യ : ഗീത മക്കൾ : നിഷ നവീൻ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2001 കോട്ടയം നിയമസഭാമണ്ഡലം മേഴ്സി രവി കോൺഗ്രസ് (ഐ.) , യു.ഡി.എഫ്. വൈക്കം വിശ്വൻ സി.പി.ഐ.എം. , എൽ.ഡി.എഫ്. 1991* ഏറ്റുമാനൂർ നിയമസഭാമണ്ഡലം തോമസ് ചാഴിക്കാടൻ കേരള കോൺഗ്രസ് (എം.) , യു.ഡി.എഫ്. വൈക്കം വിശ്വൻ സി.പി.ഐ.എം. , എൽ.ഡി.എഫ്. കുറിപ്പ് (1) - 1991-ൽ തിരഞ്ഞെടുപ്പ് സമയത്ത് കേരള കോൺഗ്രസ് സ്ഥാനാർത്ഥി ബാബു ചാഴിക്കാടൻ ഇടിമിന്നലേറ്റ് മരണപ്പെട്ടതുകൊണ്ട് ഏറ്റുമാനൂർ നിയമസഭാമണ്ഡലത്തിലെ തിരഞ്ഞെടുപ്പ് മാറ്റി വെച്ചതുകൊണ്ടുണ്ടായ ഉപതിരഞ്ഞെടുപ്പ്.
അവലംബം ↑ ↑ ↑ ↑ https://www.kairalinewsonline.com/2019/10/28/295891.html ↑ http://www.ceo.kerala.gov.in/electionhistory.html Archived 2021-11-11 at the Wayback Machine http://www.ceo.kerala.gov.in/electionhistory.html Archived 2021-11-11 at the Wayback Machine ↑ ↑ http://www.keralaassembly.org/index.html
സുന്ദർ പിച്ചൈ ഇംഗ്ലീഷ് വിലാസം https://ml.wikipedia.org/wiki/Sundar_Pichai
ഗൂഗിളിന്റെ ഇപ്പോഴത്തെ ചീഫ് എക്സിക്യൂട്ടീവ് ഓഫീസർ (CEO) ആണ് സുന്ദർ പിച്ചൈ (ജനനം:1972 ജൂലൈ 12).
പിച്ചൈ സുന്ദരരാജൻ ( തമിഴിൽ :பிச்சை சுந்தரராஜன்) എന്നാണു യഥാർത്ഥ നാമമെങ്കിലും സുന്ദർ പിച്ചൈ (சுந்தர் பிச்சை) എന്ന പേരിലാണ് പ്രസിദ്ധനായത്.
ജനിച്ചതും വളർന്നതും തമിഴ്നാട്ടിലെ ചെന്നൈയിലാണ് .
മെറ്റീരിയൽ എഞ്ചിനീയറായിട്ടാണ് പിച്ചൈ തന്റെ കരിയർ ആരംഭിച്ചത്.
മാനേജ്മെന്റ് കൺസൾട്ടിംഗ് സ്ഥാപനമായ മക്കിൻ‌സി ആൻഡ് കമ്പനിയിലെ ഒരു ഹ്രസ്വകാലത്തെ സേവനത്തിന് ശേഷം, 2004 മുതൽ ഗൂഗിളിൽ പ്രവർത്തിക്കുന്ന ഇദ്ദേഹം സി‌ഇ‌ഒ ലാറി പേജ് മുമ്പ് പ്രൊഡക്റ്റ് ചീഫ് ആയി പിച്ചൈയെ നിയമിച്ചതിനു ശേഷമാണ് 2015 ഓഗസ്റ്റ് 10നു ആൽഫബെറ്റ് ഇൻകോർപ്പറേറ്റഡിന്റെ ഉപവിഭാഗമായി മാറിയ ഗൂഗിളിന്റെ ചീഫ് എക്സിക്യൂട്ടീവ് ഓഫീസറായി മാറുന്നത്.
ഗൂഗിൾ ക്രോം (Google Chrome), ക്രോം ഒഎസ് (Chrome OS), ഒപ്പം ഗൂഗിൾ ഡ്രൈവിന്റെ (Google Drive) പ്രധാന ഉത്തരവാദിത്തം നിർവ്വേറ്റുകയും, മാത്രമല്ല ഗൂഗിളിന്റെ ക്ലയന്റ് സോഫ്റ്റ്വെയർ ഉൽ‌പ്പന്നങ്ങൾ‌ക്കായുള്ള ഉൽ‌പ്പന്ന മാനേജുമെൻറ്, നവീകരണ ശ്രമങ്ങൾ‌ എന്നിവയ്‌ക്ക് അദ്ദേഹം നേതൃത്വം നൽകി.
കൂടാതെ, ജിമെയിൽ , ഗൂഗിൾ മാപ്സ് പോലുള്ള മറ്റ് ആപ്ലിക്കേഷനുകളുടെ വികസനത്തിന് അദ്ദേഹം മേൽനോട്ടം വഹിച്ചു.
2010 ൽ, ഗൂഗിൾ പുതിയ വീഡിയോ കോഡെക് വിപി 8 ന്റെ ഓപ്പൺ സോഴ്‌സിംഗ് പ്രഖ്യാപിക്കുകയും പുതിയ വീഡിയോ ഫോർമാറ്റ് വെബ്‌എം അവതരിപ്പിക്കുകയും ചെയ്തു.
ക്രോംബുക്ക് 2012-ൽ പുറത്തിറങ്ങി.
2013-ൽ പിച്ചൈ താൻ മേൽനോട്ടം വഹിച്ച ഗൂഗിൾ ഉൽപ്പന്നങ്ങളുടെ പട്ടികയിൽ ആൻഡ്രോയിഡ് കൂടി ചേർത്തു.
2015 ഒക്ടോബർ 24 ന്, ഗൂഗിൾ കമ്പനി കുടുംബത്തിൽ പുതിയ ഹോൾഡിംഗ് കമ്പനിയായ ആൽഫബെറ്റ് ഇൻ‌കോർപ്പറേഷന്റെ രൂപീകരണം പൂർത്തിയായപ്പോൾ അദ്ദേഹം പുതിയ സ്ഥാനത്തേക്ക് മാറി.
2017 ൽ ആൽഫബെറ്റ് ബോർഡ് ഓഫ് ഡയറക്ടേഴ്സിൽ നിയമിക്കപ്പെട്ടു.
ടൈം മാഗസിന്റെ ഏറ്റവും സ്വാധീനമുള്ള 100 പേരിൽ ഒരാളായി 2016 ലും, 2020 ലും പിച്ചൈയെ ഉൾപ്പെടുത്തി.
1972 ജൂലൈ 12-നു തമിഴ്നാട്ടിലെ ചെന്നൈയിലാണ് സുന്ദർ പിച്ചൈ ജനിച്ചത്.
അദ്ദേഹത്തിന്റെ അമ്മ ലക്ഷ്മി ഒരു സ്റ്റെനോഗ്രാഫറും പിതാവ് റെഗുനാഥ പിച്ചൈ ബ്രിട്ടീഷ് കമ്പനിയായ ജി.ഇ.
സിയിൽ ഇലക്ട്രിക്കൽ എഞ്ചിനീയറുമായിരുന്നു.
വൈദ്യുത ഘടകങ്ങൾ നിർമ്മിക്കുന്ന ഒരു നിർമാണശാലയും അദ്ദേഹത്തിൻറെ പിതാവിനുണ്ടായിരുന്നു.
ചെന്നൈ നഗരത്തിലെ അശോക് നഗറിലെ രണ്ട് മുറികളുള്ള ഒരു അപ്പാർട്ട്മെന്റിലായിരുന്നു പിച്ചൈയുടെ ബാല്യകാലം.
ചെന്നൈയിലെ അശോക് നഗറിലെ സെൻട്രൽ ബോർഡ് ഓഫ് സെക്കൻഡറി എജ്യുക്കേഷൻ സ്കൂളായ ജവഹർ വിദ്യാലയത്തിൽ പിചായ് സ്കൂൾ വിദ്യാഭ്യാസം പൂർത്തിയാക്കി മദ്രാസിലെ ഐഐടി വാന വാണി സ്കൂളിൽ നിന്ന് പന്ത്രണ്ടാം ക്ലാസ് പൂർത്തിയാക്കി.
ഖരക്പൂർ ഐ. ഐ. ടി.യിൽ നിന്നും മെറ്റലർജിക്കൽ എഞ്ചിനിയറിങ്ങിൽ ബി.ടെക്.
കൂടാതെ ആ സ്ഥാപനത്തിൽ നിന്നുള്ള അറിയപ്പെടുന്ന പൂർവ്വ വിദ്യാർത്ഥികൂടിയാണ്.
സ്റ്റാൻഫോർഡ് സർവ്വകലാശാലയിൽ നിന്നും മെറ്റീരിയൽ സയൻസസ് എഞ്ചിനിയറിങ്ങിൽ എം.എസ്. ബിരുദവും സ്വന്തമാക്കി.
തുടർന്ന് പെൻസിൽവേനിയയിലെ വാർട്ടൺ (Wharton) സ്കൂൾ ഓഫ് ബിസിനസിൽ  നിന്നും എം.ബി.എ. ബിരുദവും നേടിയിട്ടുണ്ട്.
അവിടെ അദ്ദേഹത്തെ യഥാക്രമം സീബൽ സ്കോളർ, പാമർ സ്കോളർ എന്നിങ്ങനെ നാമകരണം ചെയ്യപ്പെട്ടു.
കരിയർ സ്പെയിനിലെ ബാഴ്‌സലോണയിൽ 2015 ലെ മൊബൈൽ വേൾഡ് കോൺഗ്രസിൽ സംസാരിക്കുന്ന പിച്ചൈ
സുന്ദർ പിച്ചൈ 2004-ലാണ് ഗൂഗിളിൽ എത്തിച്ചേർന്നത്.
2008-ൽ ഗൂഗിൾ ക്രോം ബ്രൗസർ തയ്യാറാക്കിയ സംഘത്തെ നയിച്ചത് ഇദ്ദേഹമായിരുന്നു.
തുടർന്ന് ഗൂഗിളിന്റെ ടൂൾബാർ, ഡെസ്ക്ടോപ്പ് സെർച്ച്, ഗൂഗിൾ ഗിയർ തുടങ്ങീ ആൻഡ്രോയ്ഡ് വരെയുള്ള ഉൽപന്നങ്ങളുടെ സീനിയർ വൈസ് പ്രസിഡന്റായി പ്രവർത്തിച്ചു.
2009-ൽ ഗൂഗിൾ ക്രോം ബുക്ക്, ഗൂഗിൾ ക്രോം ഒ.എസ്. എന്നിവയും 2010 മെയ് 20 ന് വെബ്എം പദ്ധതിയും അവതരിപ്പിച്ചത് ഇദ്ദേഹമായിരുന്നു.
2013-ൽ ഗൂഗിളിന്റെ ആൻഡ്രോയ്ഡ് വിഭാഗം തലവനായി.
2014-ൽ ഗൂഗിൾ ഉൽപന്നങ്ങളുടെ മേൽനോട്ട ചുമതലയും  ഇദ്ദേഹത്തിനായിരുന്നു.
ഗൂഗിൾ സ്ഥാപകൻ ലാറി പേജിന്റെ വലംകൈ ആയാണു അമേരിക്കൻ മാദ്ധ്യമങ്ങൾ ഇദ്ദേഹത്തെ വിശേഷിപ്പിക്കുന്നത്.
2015 ഓഗസ്റ്റ് 10-നു ആൽഫബെറ്റ് ഇൻകോർപ്പറേറ്റഡിന്റെ ഉപവിഭാഗമായി ഗൂഗിൾ മാറിയതിനു ശേഷം ഗൂഗിളിന്റെ ചീഫ് എക്സിക്യൂട്ടീവ് ഓഫീസറായി സുന്ദർ പിച്ചൈയെ നിയമിച്ചതും ലാറി പേജ് തന്നെയായിരുന്നു.
2013 മാർച്ച് 13 ന്, പിച്ചൈ താൻ മേൽനോട്ടം വഹിച്ച ഗൂഗിൾ ഉൽപ്പന്നങ്ങളുടെ പട്ടികയിൽ ആൻഡ്രോയിഡിനെക്കൂടി ചേർത്തു.
ആൻഡ്രോയിഡ് മുമ്പ് നിയന്ത്രിച്ചിരുന്നത് ആൻഡി റൂബിൻ ആയിരുന്നു.
2011 ഏപ്രിൽ മുതൽ 2013 ജൂലൈ 30 വരെ ജീവ് സോഫ്റ്റ്വെയർ ഡയറക്ടറായിരുന്നു.
മൈക്രോസോഫ്റ്റിന്റെ സിഇഒ സ്ഥാനത്തേക്കുള്ള മത്സരാർത്ഥിയായി 2014 ൽ പിച്ചൈയെ നിർദ്ദേശിച്ചിരുന്നു, ഈ സ്ഥാനം ഒടുവിൽ സത്യ നാദെല്ലയ്ക്ക് നൽകി.
കമ്പനിയുടെ വൈവിധ്യ നയങ്ങളെ വിമർശിച്ച് പത്ത് പേജുള്ള മാനിഫെസ്റ്റോ എഴുതിയ ഒരു ഗൂഗിൾ ജീവനക്കാരനെ ജോലിയിൽ നിന്ന് പിരിച്ചുവിട്ടതിന് ഓഗസ്റ്റ് 2017-ൽ പിച്ചൈ പ്രചരണം നടത്തി, "പുരുഷന്മാരുടെയും സ്ത്രീകളുടെയും മുൻഗണനകളുടെയും കഴിവുകളുടെയും വിതരണം ജൈവശാസ്ത്രപരമായ കാരണങ്ങളാൽ വ്യത്യാസപ്പെട്ടിരിക്കുന്നു ... ഈ വ്യത്യാസങ്ങൾ സാങ്കേതികവിദ്യയിലും നേതൃത്വത്തിലും സ്ത്രീകൾക്ക് തുല്യ പ്രാതിനിധ്യം ഞങ്ങൾ കാണാത്തത് എന്തുകൊണ്ടെന്ന് വിശദീകരിക്കാം ".
മാനിഫെസ്റ്റോ ചർച്ചയ്ക്ക് നിരവധി പ്രശ്നങ്ങൾ ഉന്നയിച്ചതായി ശ്രദ്ധയിൽപ്പെട്ട പിച്ചൈ, ഗൂഗിൾ ജീവനക്കാർക്ക് അയച്ച മെമ്മോയിൽ, “ഞങ്ങളുടെ സഹപ്രവർത്തകരുടെ ഒരു ഗ്രൂപ്പിന് സ്വഭാവഗുണങ്ങളുണ്ടെന്ന് നിർദ്ദേശിക്കുന്നതും അവർക്ക് ജൈവശാസ്ത്രപരമായി ആ ജോലിയുമായി യോജിക്കുന്നതല്ല എന്ന് പറയുന്നതുമായ, ആ നടപടി കുറ്റകരവും ശരിയുമല്ല” എന്ന് പറഞ്ഞു.